Ons sien in Hanna ’n voorbeeld van ’n christelike lewe. Mense kan baie dinge oor Christenen sê wat sleg is. Hulle kan oor God se kinders laster. Juis dan is dit so belangrik dat ons wys dat wat die mense sê nie reg is nie. Die Gees wys ons o.a. in 1 Petrus 2:11,12 die regte pad:: “Geliefdes, in die wêreld is julle vreemdelinge en bywoners. Daarom dring ek by julle daarop aan om nie aan sinlike begeertes toe te gee nie. Dit verwoes ’n mens se lewe. Gedra julle altyd goed onder die heidene sodat, al praat hulle kwaad van julle asof julle misdadigers is, hulle julle voorbeeldige lewe sien en God kan verheerlik op die dag van afrekening.” Vs 11,12
Hanna vra begrip by ’n ampsdraer. Sy vra van Eli dat hy regtig na haar luister. Juis ’n ampsdraer moet iemand wees wat regtig na die nood van God se kinders luister. Om te kan troos, nie met sy eie woord, sy eie gevoel, sy eie idees nie maar met God se woorde wat ewig seker is. Dan deel ’n ampsdraer die regte troos uit waarop ’n mens kan bou. Dan kry die ander troos aangereik waarmee hy of sy regtig iets kan, wat toekoms oopnmaak.